stanford-oval/wikipedia huggingface dataset:
Francis Burdett

Thomas Lawrencen muotokuva Francis Burdettista vuodelta 1793.
Francis Burdett (25. tammikuuta 1770 – 23. tammikuuta 1844) oli brittiläinen baronetti ja 1800-luvun alkupuolen radikaalipoliitikko. Hän työskenteli vuosikymmeniä vapaan sanan, katolisten emansipaation ja poliittisten uudistusten nimeen päätyen jopa vankeuteen tämän vuoksi.
Burdett oli baronetti sir Robert Burdettin kolmas poika. Hän opiskeli Westminster Schoolissa ja tämän jälkeen Oxfordin yliopistossa, kunnes lähti muutaman vuoden opintomatkalle Ranskaan ja Sveitsiin. Hän oli Pariisissa Ranskan vallankumouksen alkuvaiheen aikana ja vieraili muutamassa kaupungin poliittisista klubeista. Hän palasi Englantiin vuonna 1793 ja avioitui Sophia Couttsin kanssa.
Burdettin poliittinen ura alkoi vuonna 1796, kun hän pääsi alahuoneen jäseneksi Boroughbridgen lahonneen kauppalan edustajana. Hän alkoi pian puhua Ranskaa vastaan käydystä sodasta savuverhona, jolla käännettiin huomio pois Britanniassa itsessään vallitsevista poliittisista epäkohdista ja kansalaisoikeuksien puutteista. Hän myös vastusti John Horne Tooken pääsyn estämistä parlamenttiin – Horne Tookesta ja Burdettista tulikin ennen pitkää hyvät ystävät.
Vuonna 1807 Burdett valittiin useiden myös hänen rahavarojaan kuluttaneiden poliittisten vastoinkäymisten jälkeen Westminsterin edustajaksi alahuoneeseen. Hän säilytti paikkansa yli 30 vuoden ajan.
Peterloon verilöylyn jälkeen vuonna 1820 Burdettin kommentit viranomaisten toimista tapauksessa todettiin liian hyökkääviksi. Hän sai tuhannen punnan sakot ja kolmen kuukauden vankeustuomion.
Vuoden 1825 jälkeen Burdettista tuli katolisten emansipaation julkinen puolestapuhuja, mikä toteutuikin vuonna 1829. Hänellä oli myös pieni vaikutus vuoden 1832 Reform Actin muodostumisessa, mutta hän alkoi tässä vaiheessa jo olla kyllästynyt aiemmin kannattamaansa radikalismiin. Osasyy tähän oli hänen inhonsa Daniel O’Connellia ja tämän periaatteita kohtaan. Hänet valittiin vielä vuoden 1837 vaaleissa parlamenttiin North Wiltshiren edustajaksi, missä tehtävässä pysyi kuolemaansa 23. tammikuuta 1844 asti.
Aiheesta muualla

Kuvia tai muita tiedostoja aiheesta Francis Burdett Wikimedia Commonsissa
FS Simoun (1924)

| Simoun |
| --- | --- |

Aluksen vaiheet
Rakentaja:  Ateliers et Chantiers de St. Nazaire-Penhoët
Kölinlasku:  8. elokuuta 1923
Laskettu vesille:  3. kesäkuuta 1924
Palveluskäyttöön:  29. huhtikuuta 1926
Poistui palveluskäytöstä:  poistettu alusluettelosta 17. helmikuuta 1950
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  145
Aseistus
Aseistus:  4 x 130 mm Mle 1919 -tykkiä 1 x 75 mm Mle 1927 -ilmatorjuntatykki 4 x 13,2 mm ilmatorjuntakonekivääriä 6 x 550 mm Mle 1923 torpedoputkea 2 x syvyyspomminheitintä
Simoun oli Ranskan laivaston 1924 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Ateliers et Chantiers de St. Nazaire-Penhoët'lta, missä köli laskettiin 8. elokuuta 1923. Alus laskettiin vesille 3. kesäkuuta 1924 ja otettiin palvelukseen 29. huhtikuuta 1926.
Palvelus

Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.
Fuad Rouhani

Fuad Rouhani (23. lokakuuta 1907 Teheran, Persia – 30. tammikuuta 2004 Lontoo, Britannia) oli iranilainen virkamies ja OPECin pääsihteeri 21. tammikuuta 1961 – 30. huhtikuuta 1964. Hän on ainoa iranilainen OPECin pääsihteeri.
Elämäkerta

Rouhani meni nuorena töihin Iranin öljyteollisuuteen, joka oli tuolloin Britannian hallinnassa. Hän työskenteli Anglo-Persian Oil Companyssä, joka oli ensimmäinen öljyä Iranista löytänyt yhtiö. Yhtiöstä tuli myöhemmin British Petroleum. Rouhani hankki asianajajan koulutuksensa Lontoosta ja Pariisista. Hän hankki kaksi lakitieteen tutkintoa Lontoon yliopistosta vuonna 1937. Rouhani toimi Iranin hallituksen neuvonantajana, kun se kansallisti Anglo-Persian Oil Companyn vuonna 1951. Myöhemmin hän neuvoi šaahi Mohammad Reza Pahlavia öljyalan kysymyksissä.
Kun OPEC perustettiin 1961, Rouhanista tuli järjestön ensimmäinen pääsihteeri. Tehtävässä hän joutui toimimaan järjestön jäsenten erilaisten tavoitteiden sovittelijana. Vuonna 1964 Rouhanin seuraajaksi tuli irakilainen Abd ar-Rahman al-Bazzaz, joka kannatti radikaalimpaa politiikkaa ja islamia.
Rouhani toimi šaahin neuvonantaja vuosina 1965–1968, ja samaan aikaan hän jatkoi oikeustieteellisiä opintoja ja valmistui tohtoriksi Pariisin yliopistosta vuonna 1968. Hän toimi pääsihteerinä järjestössä, joka ajoi Iranin, Pakistanin ja Turkin taloudellista yhteistyötä. Iranin vallankumouksessa Rouhanin omaisuus takavarikoitiin, ja vuonna 1979 hän muutti Geneveen ja sieltä edelleen Lontooseen, jossa hän kuoli 96-vuotiaana.
Rouhani ei ollut erityisen uskonnollinen. Hän kuitenkin kirjoitti useita islamia koskevia kirjoja. Lisäksi hän käänsi persiaksi muun muassa Platonia ja C. G. Jungia. Rouhani soitti taria ja oli taitava pianisti. Hän oli mukana perustamassa Teheranin sinfoniaorkesteria.
Hänen puolisonsa oli Rohan Rouhani, ja heillä on kaksi tytärtä Guitty Hosseinpour ja Negar Diba.
Käännös suomeksi
Ethan Katzberg

| Mitalit | Mitalit | Mitalit |  |
| --- | --- | --- | --- |
|  Ethan Katzberg vuonna 2024. |  Ethan Katzberg vuonna 2024. |  Ethan Katzberg vuonna 2024. |  |
Maa:  Kanada
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | moukarinheitto |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santiago 2023 | moukarinheitto |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | moukarinheitto |  |
Ethan Katzberg (s. 5. huhtikuuta 2002) on kanadalainen moukarinheiton olympiavoittaja ja maailmanmestari.
Katzberg jäi Nairobin alle 20-vuotiaiden MM-kilpailuissa 2021 loppukilpailussa ilman tulosta. Hän paransi ikäluokan Kanadan ennätyksen tuona vuonna lukemiin 77,97 (6 kg:n moukari).
Katzberg saavutti Birminghamin Kansainyhteisön kisoissa 2022 hopeaa ennätystuloksellaan 76,36. Hän voitti 2023 Kanadan-mestaruuden ennätyksellään 78,73. Budapestin MM-kilpailujen karsinnassa hän heitti Kanadan ennätyksen 81,18. Loppukilpailussa  hän paransi ennätyksen lukemiin 81,25, millä voitti maailmanmestaruuden. Myöhemmin samana vuonna hän voitti kultaa Santiagon Pan-Amerikan kisoissa tuloksella 80,96.
Huhtikuussa 2024 Katzberg paransi ennätyksensä Nairobissa lukemiin 84,38. Hän voitti Kanadan-mestaruuden.  Pariisin olympialaisissa hän voitti kultaa avauskierroksen heitollaan 84,12.
FS Siroco (1925)

| Siroco |
| --- | --- |


Aluksen vaiheet
Rakentaja:  Ateliers et Chantiers de St. Nazaire-Penhoët
Kölinlasku:  maaliskuu 1924
Laskettu vesille:  3. lokakuuta 1925
Palveluskäyttöön:  1. heinäkuuta 1927
Poistui palveluskäytöstä:  upotettu 31. toukokuuta 1940
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  145
Aseistus
Aseistus:  4 x 130 mm Mle 1919 -tykkiä 1 x 75 mm Mle 1927 -ilmatorjuntatykki 4 x 13,2 mm ilmatorjuntakonekivääriä 6 x 550 mm Mle 1923 torpedoputkea 2 x syvyyspomminheitintä
Siroco oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Ateliers et Chantiers de St. Nazaire-Penhoët'lta, missä köli laskettiin maaliskuussa 1924. Alus laskettiin vesille 3. lokakuuta 1925 ja otettiin palvelukseen 1. heinäkuuta 1927.
Palvelus

Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.
Toisen maailmansodan alun Siroco oli Kanaalin alueella. Sen ilmoitettiin upottaneen Saksan laivaston sukellusveneen, mutta kohteena ollut U-49 kykeni vaurioituneenakin palaamaan tukikohtaansa. Helmikuussa 1940 alus hyökkäsi uudelleen tuloksetta sukellusvenettä vastaan.
Saksan laivaston torpedoveneiden S23 ja S26 laukaisemat torpedot upottivat aluksen 31. toukokuuta 1940 Dunkerquen edustalla.
FS Somme (A631)

| Somme |
| --- | --- |
 Somme

Aluksen vaiheet
Rakentaja:  Arsenal de Brest
Kölinlasku:  3. toukokuuta 1985
Laskettu vesille:  3. lokakuuta 1987
Palveluskäyttöön:  7. maaliskuuta 1990
Tekniset tiedot
Uppouma:  7 600 t (standardi) 17 800 t (kuormattu)
Pituus:  157,2 m
Leveys:  21,2 m
Syväys:  8,65 m (keskimääräinen) 10,8 m (kuormattu)
Koneteho:  2 x Pielstick 16PC2-5V400 -dieselmoottoria
Nopeus:  19 solmua
Miehistöä:  159, joista 8 upseeria
Aseistus
Aseistus:  2 x Bofors 40 mm 4 x Browning M2
Somme (runkonumero A631) on Ranskan laivaston Durance-luokan tankkeri (ransk. Le bätiment de commandement et de ravitaillement).
Valmistus

Alus tilattiin Brestin laivastontelakalta, missä köli laskettiin 3. toukokuuta 1985. Se laskettiin vesille 3. lokakuuta 1987 ja otettiin palvelukseen 7. maaliskuuta 1990.
Palvelus

Somme oli palveluksessa 2014 sijoitettuna Brestin laivastotukikohtaan.
Eurovision laulukilpailu 2022

| Eurovision laulukilpailu 2022 ”The Sound of Beauty”   (”Kauneuden ääni”) |
| --- | --- |


Päivämäärät
1. semifinaali:  10. toukokuuta 2022
2. semifinaali:  12. toukokuuta 2022
Finaali:  14. toukokuuta 2022
Isäntä
Tapahtumapaikka:  Torino Palasport Olimpico, Torino, Italia
Juontaja(t):  Laura Pausini Alessandro Cattelan Mika
Isäntämaan toimittaja:  RAI
Avajaisnumero:  Semifinaali 1: "The Sound of Beauty": Sherol Dos Santos Semifinaali 2: "The Italian Way": Alessandro Cattelan Finaali: "Give Peace a Chance": Rockin' 1000 "Benvenuto", "Io canto", "La solitudine", "Le cose che vivi" ja "Scatola": Laura Pausini
Väliaikanumero:  Semifinaali 1: "Horizon in Your Eyes", "Satisfaction" ja "Golden Nights": Dardust, Benny Benassi ja Sophie and the Giants Kunnianosoitus Raffaella Carràlle: Laura Pausini, Alessandro Cattelan ja Mika "Fai rumore": Diodato Semifinaali 2: "Fragile" ja "People Have the Power": Laura Pausini ja Mika "Grande amore": Il Volo Finaali: "Supermodel" ja "If I Can Dream": Måneskin Non ho l'età: Gigliola Cinquetti "Love Today", "Grace Kelly", "Yo Yo" ja "Happy Ending": Mika
Osallistujat
Osallistujien määrä:  40
Palaavat maat:   Armenia  Montenegro
Vetäytyvät maat:   Venäjä
Äänestys
Voittaja:   Ukraina "Stefania"
Nolla pistettä saaneet:   Sveitsi (yleisöäänet)  Saksa (tuomariäänet)
Osallistujakartta

   Maat, jotka pääsivät finaaliin vuonna 2022   Maat, jotka eivät päässeet finaaliin vuonna 2022   Maat, jotka ovat osallistuneet ennen, mutta eivät osallistuneet vuonna 2022  
Eurovision laulukilpailu · Teemasivu
 ◄ 2021  2023 ► 
Eurovision laulukilpailu 2022 oli järjestyksessään 66. Eurovision laulukilpailu. Se järjestettiin Torinossa, Italiassa, Måneskinin voitettua Rotterdamissa vuoden 2021 kilpailun kappaleella ”Zitti e buoni”. Kilpailun semifinaalit järjestettiin 10. ja 12. toukokuuta ja finaali 14. toukokuuta 2022. Euroviisut järjestettiin Italiassa kolmatta kertaa; aiemmin maa isännöi kilpailua Napolissa vuonna 1965 ja Roomassa vuonna 1991.
Vuoden 2022 kilpailuun osallistui 40 maata. Armenia ja Montenegro palasivat kilpailuun kahden vuoden tauon jälkeen. Venäjä jätettiin ulos kilpailuista Ukrainaan hyökkäyksen vuoksi.
Kilpailun voitti Ukrainan Kalush Orchestra kappaleella Stefania kerättyään finaalissa 631 pistettä.
Välikohtaukset > Venäjän osallistuminen

Venäjän hyökättyä Ukrainaan 24. helmikuuta Ukrainan yleisradioyhtiö UA:PBC vetosi Venäjän erottamiseen kilpailusta. Euroopan yleisradiounioni (EBU) ilmoitti alun perin, että Venäjä ja Ukraina saisivat molemmat osallistua kilpailuun vedoten tapahtuman ei-poliittiseen luonteeseen. Useat yleisradioyhtiöt ilmaisivat huolensa päätöksestä ja antoivat lausuntoja, joissa vaadittiin Venäjän poistamista kilpailusta. Yleisradio ilmoitti myös vetäytyvänsä kilpailusta, jos Venäjää ei suljeta pois kilpailusta. 25. helmikuuta EBU ilmoitti, että Venäjä ei osallistu kilpailuun. Venäjän oli tarkoitus esiintyä ensimmäisen semifinaalin toisella puoliskolla.
Venäläiset hakkeriryhmät Killnet ja Legion tekivät palvelunestohyökkäyksiä kilpailuun äänestyksen aikana ja yrittivät estää Ukrainan voiton.
Tapahtumapaikka

Måneskinin voitettua edellisen vuoden kilpailun, vuoden 2022 kilpailu järjestettiin Italian Torinossa. Kyseessä oli kolmas kerta, kun Italia isännöi kilpailua, aiemmin kilpailut on järjestetty vuonna 1965 Napolissa ja vuonna 1991 Roomassa. Tapahtumapaikkana toimi Santa Ritan kaupunginosassa sijaitseva PalaOlimpico. 13 000 kapasiteetin omaavalla monitoimiareenalla on järjestetty konsertteja, näyttelyitä, messuja ja urheilutapahtumia. PalaOlimpicolla pelattiin vuoden 2006 talviolympialaisten jääkiekko-otteluita.
Tapahtumapaikka > Valintavaihe

Isäntäkaupunki merkitty sinisellä. Ehdokaskaupungit merkitty vihreällä. Karsiutuneet kaupungit on merkitty punaisella.
Pian Måneskinin voiton jälkeen useat kaupungin edustajat ja pormestarit osoittivat kiinnostuksensa kilpailun järjestämisestä. Radiotelevisione Italiana eli RAI käynnisti isännointikilpailun 7. heinäkuuta 2021. Ensimmäisessä vaiheessa kaikkien kiinnostuneiden kaupunkien oli esitettävä kiinnostuksensa 12. heinäkuuta mennessä, minkä jälkeen RAI ja EBU lähettivät kaikille kiinnostuneille tarkemmat vaatimukset kilpailun järjestämisestä.
RAI ilmoitti 13. heinäkuuta, että 17 kaupunkia oli jättänyt tarjouksensa kilpailun järjestämisestä. Kiinnostuneilla kaupungeilla oli 4. elokuuta asti aikaa laatia ja toimittaa yksityiskohtaiset suunnitelmansa, jonka teki 11 kaupunkia. 24. elokuuta 2021 ilmoitettiin, että Bologna, Milano, Pesaro, Rimini ja Torino jatkaisivat ehdokaskaupunkeina. EBU ja RAI ilmoittivat 8. lokakuuta 2021, että Torino oli valittu kilpailun isäntäkaupungiksi.
Selite:
 †  Isäntäkaupunki  ‡   Ehdokaskaupungit
| Kaupunki | Areena | Kapasiteetti | Muuta |
| --- | --- | --- | --- |
| Acireale | PalaTupparello | 8 000 | – |
| Alessandria | Cittadella | – | Edellyttää kunnostustöitä. |
| Bologna ‡ | Unipol Arena | 20 000 | – |
| Genova | Palasport di Genova | 15 000 | Vuoden 1992 yleisurheilun sisäratojen Euroopan-mestaruuskilpailujen tapahtumapaikka. |
| Milano ‡ | Mediolanum Forum | 12 700 | – |
| Milano ‡ | Palazzo delle Scintille | – | Edellyttää kunnostustöitä. |
| Palazzolo Acreide | – | – | Ehdotus oli riippuvainen areenan rakentamisesta. |
| Pesaro ‡ | Adriatic Arena | 13 000 | – |
| Rimini ‡ | Rimini Fiera | – | – |
| Rooma | PalaLottomatica | 11 200 | – |
| Sanremo | Teatro Ariston | 2 000 | San Remon musiikkifestivaalien vuosittainen tapahtumapaikka. |
| Torino † | Pala Olimpico | 18 500 | Toimi yhtenä jääkiekon kisapaikoista vuoden 2006 talviolympialaisissa. |
Formaatti > Esitykset

Toista vuotta peräkkäin osallistujilla oli mahdollisuus käyttää valmiiksi äänitettyä taustalaulua. Osallistujille annettiin silti mahdollisuus käyttää taustalaulajia, joko lavalla tai sen ulkopuolella, tai live- ja äänitettyjen taustalaulujen yhdistelmää. Kuitenkin kappaleen päälaulajien tuli esiintyä livenä. Sen lisäksi toista vuotta peräkkäin jokaisen osallistujamaan televisioyhtiön piti kuvata oma esityksensä etukäteen. Etukäteen nauhoitettua esitystä voitiin käyttää siltä varalta että jonkun maan edustaja ei pääsisi matkustamaan Torinoon tai hänet määrättäisiin karanteeniin sinne saapuessaan.
Formaatti > Graafinen ilme

Vuoden 2022 kilpailun logo paljastettiin 21. tammikuuta 2022. Logo perustuu symatiikkaan, jossa musiikki synnyttää symmetrisia rakenteita ja kuvioita äänen perusteella. Logossa on otettu vaikutteita italialaisista julisteista ja italialaisesta puutarhasuunnittelusta, joka perustuu myös symmetriaan. Kilpailun tunnuslause on ”The Sound of Beauty” (suom. Kauneuden ääni).
Formaatti > Juontajat

Vuoden 2022 juontajat julkistettiin 2. helmikuuta 2022 Sanremon musiikkifestivaaleilla. Kilpailun juonsivat Laura Pausini, Alessandro Cattelan ja Mika. Laura Pausini on arvostetuimpia italialaisia artisteja. Mika on kansainvälisesti uraa tehnyt libanonilaissyntyinen poplaulaja. Alessandro Cattelan on Italian tunnetuimpia televisiokasvoja, hänet tunnetaankin muun muassa Italian X Factorin juontajana.
Formaatti > Semifinaaleihin jako

Maat jaettiin semifinaaleihin 25. tammikuuta 2022, jonka tapahtumapaikkana toimi Palazzo Madama. Automaattisia finaalimaita lukuun ottamatta (Big 5) maat jaettiin kuuteen ryhmään. Jako perustui äänestyksiin edellisten vuosien ajalta.
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 | Ryhmä 6 |
| --- | --- | --- | --- | --- | --- |
|   Albania   Kroatia   Montenegro   Pohjois-Makedonia   Serbia   Slovenia |   Australia   Islanti   Norja   Ruotsi   Suomi   Tanska |   Armenia   Azerbaidžan   Georgia   Israel   Ukraina   Venäjä |   Bulgaria   Kreikka   Kypros   Malta   Portugali   San Marino |   Latvia   Liettua   Moldova   Puola   Romania   Viro |   Alankomaat   Belgia   Irlanti   Itävalta   Sveitsi   Tšekki |
Palaavat artistit

Bulgaria – Intelligent Music Projectin jäsen Stojan Jankulov on aiemmin edustanut maataan vuonna 2007 Helsingissä ja vuonna 2013 Malmössä yhdessä Elitsa Todorovan kanssa. Heidän edustuskappaleensa olivat nimeltään ”Voda” ja ”Samo Shampioni”.
Italia – Mahmood edusti Italiaa aiemmin vuonna 2019 Tel Avivissa kappaleella ”Soldi” sijoittuen toiseksi.
Moldova – Zdob și Zdub edusti Moldovaa vuonna 2005 Kiovassa kappaleella "Boonika Bate Doba" ja vuonna 2011 Düsseldorfissa kappaleella ”So Lucky”.
Ukraina – Kalush Orchestran jäsen Ihor Didentšuk on aiemmin edustanut maataan vuonna 2021 Rotterdamissa Go_A:n jäsenenä. Yhtyeen edustuskappale oli ”Šum”. Yhtye sijoittui finaalissa viidenneksi.
Osallistujamaat

Vuoden 2022 kilpailuun osallistui yhteensä 40 maata.
Osallistujamaat > 1. semifinaali

Ensimmäinen semifinaali järjestettiin 10. toukokuuta 2022. Italia ja Ranska äänestivät tässä semifinaalissa. Venäjä olisi kilpaillut tässä semifinaalissa. Jatkoon päässeet on lihavoitu.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Albania | Ronela Hajati | ”Sekret” | ”Salaisuus” | 12 | 58 |
| 02 |  Latvia | Citi Zēni | ”Eat Your Salad” | ”Syö salaattisi” | 14 | 55 |
| 03 |  Liettua | Monika Liu | ”Sentimentai” | ”Tunteet” | 7 | 159 |
| 04 |  Sveitsi | Marius Bear | ”Boys Do Cry” | ”Pojat itkevät” | 9 | 118 |
| 05 |  Slovenia | LPS | ”Disko” | ”Disko” | 17 | 15 |
| 06 |  Ukraina | Kalush Orchestra | ”Stefania” (Стефанiя) | – | 1 | 337 |
| 07 |  Bulgaria | Intelligent Music Project | ”Intention” | ”Tarkoitus” | 16 | 29 |
| 08 |  Alankomaat | S10 | ”De diepte” | ”Syvyys” | 2 | 221 |
| 09 |  Moldova | Zdob și Zdub & Frații Advahov | ”Trenulețul” | ”Juna” | 8 | 154 |
| 10 |  Portugali | Maro | ”Saudade, saudade” | ”Kaipuu, kaipuu” | 4 | 208 |
| 11 |  Kroatia | Mia Dimšić | ”Guilty Pleasure” | ”Salainen pahe” | 11 | 75 |
| 12 |  Tanska | Reddi | ”The Show” | ”Esitys” | 13 | 55 |
| 13 |  Itävalta | LUM!X feat. Pia Maria | ”Halo” | ”Sädekehä” | 15 | 42 |
| 14 |  Islanti | Systur | ”Með hækkandi sól” | ”Nousevan auringon kanssa” | 10 | 103 |
| 15 |  Kreikka | Amanda Tenfjord | ”Die Together” | ”Kuolla yhdessä” | 3 | 211 |
| 16 |  Norja | Subwoolfer | ”Give That Wolf a Banana” | ”Antakaa tuolle sudelle banaani” | 6 | 177 |
| 17 |  Armenia | Rosa Linn | ”Snap” | ”Napsauta” | 5 | 187 |
Osallistujamaat > 2. semifinaali

Toinen semifinaali järjestettiin 12. toukokuuta 2022. Espanja, Iso-Britannia ja Saksa äänestivät tässä semifinaalissa.Jatkoon päässeet on lihavoitu.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Suomi | The Rasmus | ”Jezebel” | – | 7 | 162 |
| 02 |  Israel | Michael Ben David | ”I.M” | "Minä olen" | 13 | 61 |
| 03 |  Serbia | Konstrakta | ”In corpore sano” | ”Terveessä ruumiissa” | 3 | 237 |
| 04 |  Azerbaidžan | Nadir Rüstəmli | ”Fade To Black” | ”Haalistua mustaksi” | 10 | 96 |
| 05 |  Georgia | Circus Mircus | "Lock Me In" | "Lukitse minut sisään" | 18 | 22 |
| 06 |  Malta | Emma Muscat | ”I Am What I Am” | ”Olen mitä olen” | 16 | 47 |
| 07 |  San Marino | Achille Lauro | ”Stripper” | ”Strippari” | 14 | 50 |
| 08 |  Australia | Sheldon Riley | ”Not The Same” | ”Ei samanlaisia” | 2 | 243 |
| 09 |  Kypros | Andromache | ”Éla” (Έλα) | ”Tule” | 12 | 63 |
| 10 |  Irlanti | Brooke | ”That’s Rich” | ”Paraskin puhuja” | 15 | 47 |
| 11 |  Pohjois-Makedonia | Andrea | ”Circles” | ”Ympyrät” | 11 | 76 |
| 12 |  Viro | Stefan | ”Hope” | ”Toivo” | 5 | 209 |
| 13 |  Romania | WRS | ”Llámame” | ”Soita minulle” | 9 | 118 |
| 14 |  Puola | Ochman | ”River” | ”Joki” | 6 | 198 |
| 15 |  Montenegro | Vladana | ”Breathe” | ”Hengitä” | 17 | 33 |
| 16 |  Belgia | Jérémie Makiese | ”Miss You” | ”Kaipaan sinua” | 8 | 151 |
| 17 |  Ruotsi | Cornelia Jakobs | ”Hold Me Closer” | ”Pidä minua lähempänä” | 1 | 396 |
| 18 |  Tšekki | We Are Domi | ”Lights Off” | ”Valot pois” | 4 | 227 |
Osallistujamaat > Finaali

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Tšekki | We Are Domi | ”Lights Off” | ”Valot pois” | 22 | 38 |
| 02 |  Romania | WRS | ”Llámame” | ”Soita minulle” | 18 | 65 |
| 03 |  Portugali | Maro | ”Saudade, saudade” | ”Kaipuu, kaipuu” | 9 | 207 |
| 04 |  Suomi | The Rasmus | ”Jezebel” | – | 21 | 38 |
| 05 |  Sveitsi | Marius Bear | ”Boys Do Cry” | ”Pojat itkevät” | 17 | 78 |
| 06 |  Ranska | Alvan & Ahez | ”Fulenn” | ”Kipinä” | 24 | 17 |
| 07 |  Norja | Subwoolfer | ”Give That Wolf a Banana” | ”Antakaa tuolle sudelle banaani” | 10 | 182 |
| 08 |  Armenia | Rosa Linn | ”Snap” | ”Napsauta” | 20 | 61 |
| 09 |  Italia | Mahmood & Blanco | ”Brividi” | ”Kylmät väreet” | 6 | 268 |
| 10 |  Espanja | Chanel | ”SloMo” | ”Hidastus” | 3 | 459 |
| 11 |  Alankomaat | S10 | ”De diepte” | ”Syvyys” | 11 | 171 |
| 12 |  Ukraina | Kalush Orchestra | ”Stefania” (Стефанiя) | – | 1 | 631 |
| 13 |  Saksa | Malik Harris | ”Rockstars” | ”Rokkitähdet” | 25 | 6 |
| 14 |  Liettua | Monika Liu | ”Sentimentai” | ”Tunteet” | 14 | 128 |
| 15 |  Azerbaidžan | Nadir Rüstəmli | ”Fade To Black” | ”Haalistua mustaksi” | 16 | 106 |
| 16 |  Belgia | Jérémie Makiese | ”Miss You” | ”Kaipaan sinua” | 19 | 64 |
| 17 |  Kreikka | Amanda Tenfjord | ”Die Together” | ”Kuolla yhdessä” | 8 | 215 |
| 18 |  Islanti | Systur | ”Með hækkandi sól” | ”Nousevan auringon kanssa” | 23 | 20 |
| 19 |  Moldova | Zdob și Zdub & Frații Advahov | ”Trenulețul” | ”Juna” | 7 | 253 |
| 20 |  Ruotsi | Cornelia Jakobs | ”Hold Me Closer” | ”Pidä minua lähempänä” | 4 | 438 |
| 21 |  Australia | Sheldon Riley | ”Not The Same” | ”Ei samanlaisia” | 15 | 125 |
| 22 |  Iso-Britannia | Sam Ryder | ”Space Man” | ”Avaruusmies” | 2 | 466 |
| 23 |  Puola | Ochman | ”River” | ”Joki” | 12 | 151 |
| 24 |  Serbia | Konstrakta | ”In corpore sano” | ”Terveessä ruumiissa” | 5 | 312 |
| 25 |  Viro | Stefan | ”Hope” | ”Toivo” | 13 | 141 |